Միշո

Միքայել Վալերիի Աբրահամյան (), հայ ռեփեր և դերասան, ավելի հայտնի է որպես Միշո։ Համարվում է Հայաստանում հիփ հոփ երաժշտության հիմնադիրը։

 Վաղ կյանք 
Միշոն ծնվել է 1984 թվականի դեկտեմբերի 24-ին«Տենաս տենց լոմբարդ կա՞, որ սիրտս գրավ դնեմ…»  Երևանում՝ արցախցի բժշկի և ուսուցչի ընտանիքում։ Դպրոցական և ուսանողական տարիներին խաղացել է բասկետբոլ։ 2009 թվականին ավարտել է Երևանի պետական բժշկական համալսարանը և ստացել բժշկի որակավորում։

 Երաժշտական գործունեություն 
Միշոն հետաքրքրվում էր հիփ հոփով դեռ դպրոցական տարիներին։ 14 տարեկանից գրում էր բանաստեղծություններ։ Երբ առաջին անգամ լսել է հիփ հոփ երաժշտություն, մեծապես զարմացած էր, թե ինչպես կարող են երաժշտությունը և պոեզիան լինել այդքան համահունչ, ուստի որոշել է, որ ինքը ևս ցանկանում է զբաղվել դրանով։ 2000 թվականին մանկության ընկերներ Յոժի, Համոյի և իր զարմիկ Սաշի հետ Միշոն ստեղծե է «Selected from...» խումբը, որտեղ էլ առաջին անգամ գրել է հիփ հոփ ժանրի երգ հայերենով։ Նրանք գրում էին երգեր հայերեն և ռուսերեն լեզուներով։ Մեկ տարի անց առանց տեսանելի պատճառների խումբը դադարեցրել է գործունեությունըՄԻՇՈ, zarkfoundation.com։

2001 թվականին Միշոն ծանոթացել է ՀՏ Հայկոյի հետ։ Երկու տարի հետո հրապարակվել է նրանց առաջին երգը՝ «Հայ տղեն տղայա» (իրենց խմբի անունով՝ «Հայ Տղեք»)։ Դա առաջին հիփ հոփ խումբն էր Հայաստանում։ «Հայ Տղեքը» պաշտոնապես դադարեցրել է իր գործունեությունը 2008 թվականին։ Նույն թվականին Միշոն հիմնադրել է նոր խումբ՝ «Հայ Թիմ» անունով։

2007 թվականին Միշոն սկսել է սոլո գործունեություն՝ նույն տարում թողարկված «Էկա, տեսա, ...ի» ալբոմով։ Նա հանդես է եկել որպես լուրջ քնարերգու, որը բարձրաձայնում էր իր երկրի սոցիալական խնդիրները և արգելքները։ Նրա աշխատանքն աչքի էր ընկնում ոչ միայն Հայաստանում հիփ հոփը տարածելով, այլև ստեղծագործությունների  քաղաքական, քնարական բովանդակությամբ։

 Դերասանական գործունեություն 
Երաժշտության մեջ Միշոյի հաջողությունը հանգեցրել է ֆիլմերի տարբեր առաջարկների։ 2005 թվականին նա ստացավ առաջին դերը «Մեր Բակը 3» ֆիլմում, որի համար գրել է նաև սաունդթրեք («Հայ տղեքի») հետ"Mer Bake 3"։ 2010 թվականին նրան առաջարկվել է առաջին գլխավոր դերը «Պահանջվում է միլյոնատեր» ֆիլմումA Millionaire Wanted at IMDB։ Այս ֆիլմի հաջողությունից հետո նրան առաջարկվել է ևս երկու դեր «Poker.Am»Poker AM at IMDB (2012) և «Հյուսիս-հարավ»Four Buddies and the Bride at IMDB (2015), «Մեր երազանքի ճանապարհը» (2017) ֆիլմերում։

 Արշավներ 
Միշոյի ճանաչումը, նրա երաժշտությունն ու դերասանական գործունությունը նրան դարձրել են նաև տարբեր արշավների դեմք։ 2012 թվականին նրա նկարը օգտագործվել է ՁԻԱՀ-ի դեմ քարոզարշավի ժամանակ, որի նպատակն էր գտնել արյան դոնորներ վիրուսով վարակվածների համար։ Միշոյին առաջարկվել է նաև անցկացնել վարպետության դաս Թումո ստեղծարար տեխնոլոգիաների կենտրոնում"Tumo Workshop", որտեղ նա սովորեցրել է երեխաներին՝ ինչպես ինքնադրսևորվել ռեպի օգնությամբ։ 2015 թվականին VivaCell-MTS-ը"VivaCellMTS" Միշոյին դարձրել է իր արշավների դեմքը, նկարահանել 4 գովազդային հոլովակ, նաև նրան պատվիրել գրել երգ, որը պիտի դառնար արշավի սաունդթրեքը («Super BIT»)"Super Bit"։

 Բարեգործություններ 
Բժշկի արտոնագիրը ստանալուց հետո Միշոն իր երաժշտական գործունեությանը զուգահեռ շարունակել է կամավոր կատարել բժշկի աշխատանքը՝ օգնելով աղքատության մեջ գտնվող, հաշմանդամ և մանկատան երեխաներին։ Նա նաև ելույթ է ունեցել տարբեր բարեգործական համերգներում, այդ թվում՝ Blood Drive 2013 թվականին Երևանում"Blood Drive Performance" , դրամահավաք Բրյուսելում գտնվող հայկական գյուղերի կարիքավոր ընտանիքների համար 2015 թվականին"Charity Event in Brussels" և դրամահավաք Հայաստանի հիվանդ երեխաների համար 2017 թվականին"Charity Concert"։

 Անձնական կյանք 
2012 թվականին Միշոն Լոս Անջելեսում ծանոթացել է հեռուստապրոդյուսեր, հաղորդավարուհի և դերասանուհի Սոնա Հովհաննիսյանի հետ"Sona Oganesyan IMDB" "Hollywood Reporter"։ 2015 թվականին նրանք ամուսնացել են Երևանում"Sona's & Misho's Wedding" ։

 Սկավառակագրություն 
Միշոյի ալբոմները 2004 թվականց մինչ օրսMisho - Дискография (2007-2011)Misho Albums․

 Հայ Տղեք 
Հայ Տղեք - 2004
Մի Կաթիլ Մեղր - 2006

 Սոլո ալբոմներ 
Էկա, տեսա, ...ի - 2007
Քաղաքը խոսում ա, լսեք... - 2009
Զրո - 2010
Իմ Լեզուն - 2011
Բծախնդիր - 2015
Մառախուղ - 2017
Խճճված Ջուր - 2020

 Համատեղ ալբոմներ 
Ինկվամ (Գարիկի հետ) - 2009
Մի Քանի Հոգի (որպես «Մի Քանի Հոգի» խմբի անդամ) - 2013
Մի Քանի Հոգի 2 (որպես «Մի Քանի Հոգի» խմբի անդամ) - 2018

 Ծանոթագրություններ 

Կատեգորիա:Հայ ռեփերներ
Կատեգորիա:Հայ դերասաններ
Կատեգորիա:Բեմական կեղծանուններ